Karpovkos tvenkinys
Karpovkos tvenkinys (rus. Карповское водохранилище) – tvenkinys Rusijoje, Volgogrado srityje, 5 km į pietryčius nuo Kalačo prie Dono; didžiausias Volgos–Dono kanalo sistemoje. Ilgis 15 km, plotis iki 3,2 km. Susidarė užtvenkus Dono intaką Karpovką. Sudarytas 1952 m. Skirtas laivybinėms, drėkinimo, vandens tiekimo ir žvejybos reikmėms. Šalia įsikūrusios gyvenvietės: Piatimorskas, Iljovka.